רופרט מרדוק נותן לבראד פיט ואנגלינה גולי סיבה להישאר ביחד, השותפים של יו הפנר נותנים לו סיבה לצאת לפנסיה, הצבא האמריקאי לא נותן יותר מדי סיבות בכלל, ועוד חדשות תקשורת מהרשת העולמית
 לכבוד ביאתו של הטאבלט, עשרה מוחות גדולים/בעלי חזון/מצליחנים מנסים לנבא את עתידו של הפרינט.  יו הפנר, כך טוענים בעלי המניות שתובעים אותו, לא באמת מעוניין למצוא קונה לאימפריית השפנפנות המתפוררת שלו. האמת? אפשר להבין את הקושי שלו להיפרד.  צלם רויטרס בעיראק, אבראהים גסאם מוחמד, שהיה עצור בידי הצבא האמריקאי במשך שנה וחצי מסיבות שהוגדרו "חסויות", יצא השבוע לחופשי. "אני מרגיש שנולדתי מחדש", אמר.  גוגל מנסה לגנוב לפייסבוק את הסטייל עם באז, הרשת החברתית החדשה שלה. אבל אם אתם אחד מ-176 מיליון האנשים שמשתמשים בגימייל, אתם כבר בטח יודעים את זה.  ובינתיים, בנורבגיה, שני צוללנים יוצאים להתקיף את גוגל בעזרת הצלצלים שלהם.  ומעניין לעניין באותו עניין: פיטר הורוקס, המנהל החדש של ה-BBC גלובל ניוז, אמר לעובדיו שיש להם שתי אפשרויות. האחת, להתחיל לראות במדיומים חברתיים כמו טוויטר ופייסבוק חלק בלתי נפרד מהעבודה העיתונאית. השנייה, להתפטר.  דייוויד קאר משרטט קווים לדמותה של Demand Media – חברה שמציפה את המרחבים הווירטואליים בכמות אינסופית של תוכן "עיתונאי". סוד ההצלחה שלה? פשוט מאוד: התוכן המגוון – שנע בין עצות הרזיה לדרכים להימנע מכך שנמר יתקוף אותך לטיפים למציאת עבודה – מיוצר במחיר של גרושים על-ידי צבא של עיתונאים עבדים.  השבוע נודע שגם בראד פיט ואנגלינה גולי אינם מחבבים את העיתונות של רופרט מרדוק.  השער הזה מכר השבוע חצי מיליון עותקים. לא רע בשביל מקומון מניו-אורלינס.  בחורה בשם אוקספורד גירל עוזרת לכוחות האופוזיציה באיראן מדירתה שבאוקספורדשייר, בעזרת חשבון הטוויטר שלה.  הוגה הדעות הצרפתי ברנאר אנרי לוי ציטט את האדם הלא נכון.  בלגן מתבשל בבלארוס: עם התקרב הבחירות במדינה, הרשויות מתחילות להערים קשיים בפני גורמי התקשורת.  כאן תוכלו לקרוא כתבת פרופיל מעניינת על אהמט אלטאן, עורך היומון הטורקי "טאראף", שהביא לחשיפתם של כמה שערוריות צבאיות גדולות שטילטלו את המדינה ושהקימו עליו את הרשויות.  ואילו כאן תוכלו לקרוא כתבת פרופיל עוד יותר מעניינת על אמן הקומיקס האגדי גו סאקו, שעבודותיו נוטות להתמקם באזורי עימות דוגמת בוסניה ורצועת עזה.  גק שאפר מ"סלייט" הביא להשעייתו של ריצרד פוסנר, כתב בכיר ב"דיילי ביסט", לאחר שחשף שורה ארוכה של מקרים שבהם פוסנר השתמש בשיטה העיתונאית הידועה כ"קאט אנד פייסט".  וגם ל"ניו-יורק טיימס" יש סקופ עם ניחוח עדין של פלגיאט: מסתבר שמגזין הבריאות "Health" מיחזר מתכונים שפורסמו קודם לכן במגזין האוכל "Real Simple".